Here is a page extracted from Wikipedia that may contain CSS, HTML, and a lot of unformatted text.

Title: Antonio Puerta
Content: Antonio José Puerta Pérez (Sevilla, Espanya, 26 de noviembre de 1984 - † Sevilla, Espanya, 28 d'agosto de 2007) estió un chugador de fútbol espanyol. Chugó d'esfensa y o suyo primer y solo equipo estió lo Sevilla FC.

Trachectoria 
Formato en as categorías inferiors d'o Sevilla Fútbol Club, fació parte d'una fornata de chugadors de gran calidat surtitos en os zaguers anyos d'iste equipo, como Sergio Ramos, Jesús Navas, Alfaro u Kepa Blanco. Con iste zaguero gosaba chugar como internacional sub-20, dica que fue convocato con a selección espanyola absoluta.

Debutó en a Primera división espanyola o 24 de marzo de 2004, en un partiu entre o Sevilla FC y o Málaga CF. Manimenos, no estió dica la temporata 2005/06 cuan estió un fixo en o equipo. Iste anyo esdevinió en un idolo de l'afición, ya que un gol d'él en a prolarga d'as semifinals contra o Schalke 04, metió a lo Sevilla en a suya primera final d'a Copa d'a UEFA, competición que rematarba ganando ixa mesma anyada chugando a final contra o Middlesbrough FC con un resultato de 4-0. Convocato como suplent, Puerta chugó los zaguers cuatro menutos d'a final.

A siguient temporata ganó con o Sevilla la Supercopa d'Europa, a Copa d'o Rei y una atra vegata la Copa d'a UEFA. Puerta chugó en as tres finals y, en a UEFA marcó lo zaguer penalti, que le dió lo títol a lo suyo equipo.

A suya muerte 
O 25 d'agosto de 2007, mientres o partiu entre o Sevilla y o Getafe CF, d'a primera chornata de liga, Antonio Puerta tenió un amago debito a una parata cardiorrespiratoria. Anque salió por os suyos propios meyos d'o terreno de chuego, en os vestugario tenió cuantos amagos mas. Fue reanimato gracias a lo esfibrilador y ingresato en a Unidat de Cudiatos Intensivos (UCI) d'o hespital Virgen del Rocío de Sevilla.

A situación empioró en os siguients días y a la fin Antonio Puerta morió lo 28 d'agosto de 2007 en Sevilla.

Referencias 

Futbolistas d'Andalucía
Muertos en Sevilla
Naixius de Sevilla
1984 (naixencias)
2007 (muertes)